ไปกับคุณแม่และพี่ ก็เลยเลือกไปทานร้านอาหารกันค่ะ ขับผ่านมาเส้นบางนา ก็เลยลองแวะร้านนี้ ซึ่งพนักงานต้อนรับดีค่ะ รีบพาไปหาที่นั่ง แล้วก็เสริฟเมนูพร้อมรอเราสั่ง แต่เพิ่งเคยมาร้านนี้ เลยรู้สึกกดดันนิดหน่อย จะเอาอะไรดี พนักงานก็ตั้งหน้ารอจริงจัง แล้วก็เลยสั่งมา 4 อย่างค่ะ
- ต้มยำปลาเก๋ารสชาติเข้มข้นดี แต่น้ำเค็มไปนิด และปลาเก๋าคาวไปหน่อย แม่เลยทานไม่ได้ แต่เห็ดฟางชิ้นใหญ่ดี
- กุ้งอบวุ้นเส้น อร่อยดีค่ะ กุ้งตัวใหญ่ 5 ตัว กินกันอิ่มเลย แถมหมูเป็นประมาณหมูเบคอนทานได้ด้วย เลยฟาดเรียบเลยค่ะ
- ออส่วน มาแบบชอบจัง มันนุ่มๆเหนียวๆดี หอยก็ให้เยอะมาก หมดอย่างไว
- กุ้งชุบแป้งทอด (มีระบุว่าต้องสั่งขั้นต่ำ 4 ชิ้น ชิ้นละ 30 ด้วย) ก็เลยสั่งมาปกติ จานนึง 4 ชิ้น ซึ่งอร่อยดีค่ะ ทอดมากรอบๆ เนื้อข้างในมีเนื้อกุ้งสับเห็นชัดเจน เคี้ยวแล้วหนึบๆ โอเคเลยค่ะ